Nomenclatura quimica d'os compuestos organicos

A **nomenclatura quimica d'os compuestos organicos** ye un metodo de nombramiento d'os compuestos quimicos organicos seguntes recomienda la Unión Internacional de Quimica Pura e Aplicata u IUPAC per as suyas siglas en anglés. Se publica en o libro *[[Nomenclature of Organic Chemistry]]* (dito de traza informal o *Libro Azul*). Idealment, tot compuesto organico posible deberba haber un nombre sobre que se puet crear una formula estructural inentivoca. Bi ha tamién una nomenclatura quimica d'os compuestos inorganicos recomendata per a IUPAC.

Ta privar luengos e tediosos nombres en a parla habitual, as recomendacions oficials d'a IUPAC no perén se siguen en a practica, treito de cuan cal amanir una definición inentivoca e absoluta ta un compuesto. Os nombres IUPAC a vegadas pueden estar mas simples que os nombres viellos, como per eixemplo, etanol, en cuenta de etilalcohol. Manimenos, ta moleculas relativament simplas, se pueden replecar de traza mas sencilla os nombres no sistematicos, que deben aprender-se chitar-lis una gollada. Sindembargo, o nombre trivial u común ye a ormino mas curto e claro e, por tanto, o preferito. Istos nombres no sistematicos a sobén promanan d'una fuent orichinal d'o compuesto. Tamién, os nombre muito luengos pueden estar menos claros que as formulas estructurals.

## Reglas basicas
De traza cheneral, os nombres oficials ta los compuestos organicos son formatos per tres partis:
#-1º) Prefixo -que sinyala lo numero d'atomos de carbonio d'a catena prencipal;
#-2º) Infixo -que sinyala lo tipo d'enlaz prencipal en a catena prencipal;
#-3º) Sufixo -que sinyala la función prencipal d'o compuesto organico.

Asinas, o nombre d'o compuesto CH4 ye lo metano, que a suya formación ha las tres partis: met-an-o.

### Alcans u alkans
Os alcans, alcanos, alkans u alkanos d'a catena prencipal prenen o sufixo "-án" u "-ano" e se prefixan seguntes o numero d'atomos de carbonio en dita catena, siguindo uns regles estandards. Uns poquez d'entre os primers en son:

Per eixemplo, l'alcán mas simple ye o CH4, o metano, e l'alcán de diez carbonios, CH3(CH2)7CH3 se diz nonano u nonán. Os nombres d'os cuatre primers alcans promanan d'o metanol, de l'eter, de l'acido propanoico e de l'acido butirico, respectivament. A resta se nombra con un prefixo numerico griego, con as excepcions d'o nonano, que ha un prefixo latín, e d'o undecano, que ha prefixos mixtos grecolatins.

Os cicloalcans u cicloalkans son simplament prefixatos con "ciclo-": per eixemplo, o C4H8 ye lo ciclobutano (que no de trafucar-se con o buteno) e lo C6H12 ye lo ciclohexano (que no cal trafucar-lo con o hexeno).


Os alcans ramificatos se nombran como los d'a catena prencipal pero con l'adhibición d'os grupos alquilos u alkilos. Se prefixan con un numero que sinyala en qué carbonio s'adhibe dito grupo, contando dende un canto d'a catena d'alcán. Per eixemplo, (CH3)2CHCH3, comunment dito isobutano u isobután, se tracta como una catena de propano u propán con un grupo metil apegato en o carbonio d'o meyo (lo segundo), e se li da lo nombre de 2-metilpropano. Manimenos, encara que lo nombre 2-metilpropano poderba emplegar-se, ye muitismo mas facil e mas lochico clamar-lo simplament metilpropano -lo grupo metil no puet de garra traza escaír en dengún atro atomo de carbonio (dato que alarguirba la catena y esdevenirba butano, no propano) e, por tanto, no i cal l'emplego d'o numero "2".

Si bi'n ha d'ambiguedat en a posición d'o substituyent, seguntes dende qué canto d'a catena d'alcán se cuenta l'uno, allora la numeración s'esliche de traza que s'emplegue o menor numero. Verbigracia, (CH3)2CHCH2CH3 (isopentano u isopentán) se diz 2-metilbutano, no 3-metilbutano.

Si bi'n ha a-saber-las de ramificacions laterals d'un grupo alquilo u alkilo d'a mesma grandaria, as suyas posicions se deseparan con comas e lo grupo se prefixa con di-, tri-, tetra-, etc..., seguntes lo numero de ramificacions. Per eixemplo, C(CH3)4 (neopentano u neopentán) se diz 2,2-dimetilpropano. Si bi'n ha de diferents grupos, istos s'adhiben en orden alfabetico, deseparatos per comas u guions. S'usa la catena mas luenga posible; asinas, se diz 3-etil-4-metilhexano en cuenta de 2,3-dietilpentano, encara que amos describan estructuras equivalents. D'os prefixos di-, tri-, etc... no se'n ha cuenta a la hora d'ordenar alfabeticament as catenas laterals (verbigracia, 3-etil-2,4-dimetilpentano, no 2,4-dimetil-3-etilpentano).


### Alquens u alkens

Os alquens, alquenos, alkens u alkenos d'a catena prencipal prenen o sufixo "-én" u "-eno", conchuntament con un infixo numerico que sinyala la posición d'o carbonio con o menor numero ta cada enlaz dople en a catena: CH2=CHCH2CH3 ye but-1-én u but-1-eno. Multiples enlaces doples prenen a forma -dieno, -trieno, etc..., con o prefixo d'a catena rematando en una "a" extra. CH2=CHCH=CH2 ye buta-1,3-dieno u buta-1,3-dién. Os isomers cis e trans simples pueden sinyalar-se con os prefixos *cis-* u *trans-* respectivament; cis-but-2-eno, trans-but-2-eno. Manimenos, *cis-* u *trans-* resultan descriptors *relativos*. Ye una convención d'a IUPAC describir toz os alkens con os descriptors *absolutos* *Z-* (mesmo costato) y *E-* (costato oposato) siguindo los regles de Cahn-Ingold-Prelog.

### Alquins u alkins

Os alquins, alquinos, alkins u alkinos se nombran meyant o mesmo sistema, con o sufixo "-ín" u "-ino" ta sinyalar un enlaz triple: etino u etín (acetileno u acetilén), propino u propín (metilacetileno u metilacetilén).

## Hidrocarburos
## Grupos funcionals
## Orden de preferencia ta cada grupo
## Nomenclatura común - nombres trivials
## Ions

## Referencias